Sirkusbase weer in hof‘n Skermskoot uit die video wat op Carte Blanche uitgesaai is. Jane Boswell, haar dogter Georgina en David Marais, ŉ olifanthanteerder, staan tereg op verskeie aanklagte, nadat hulle glo tussen Desember 2012 en Januarie 2013 olifante geslaan en vasgeketting het en nie genoeg skaduwee of water vir hulle verskaf het nie. Die Nasionale Dierebeskermingsvereniging het in 2013 strafregtelike klagte teen die sirkus aanhangig gemaak vir die beweerde mishandeling van olifante by die Walmer West Primary School in Port Elizabeth. Die skool het later toestemming om sy terrein te gebruik, onttrek. Videobeeldmateriaal wat in 2013 op Carte Blanche uitgesaai is, het gewys hoe die olifante vasgeketting, vir ure in die hitte gelos en met stokke geslaan word. ŉ Bron na aan die ondersoek het gesê vier van die olifanthanteerders wat in die video gesien kan word, is glo afgedank en het intussen verdwyn.